**Vasszentmihály Község Önkormányzata Képviselő-testületének**

**8/2014. (VIII.26.) önkormányzati rendelete**

a közösségi együttélés alapvető szabályairól és ezek elmulasztásának jogkövetkezményeiről

Vasszentmihály Község ÖnkormányzataMagyarország helyi önkormányzatairól szóló 2011. évi CLXXXIX. törvény 143.§ (4) bekezdés d) pontjában kapott felhatalmazás alapján, az Alaptörvény 32. cikk (1) bekezdésének a ) pontjában, valamint Magyarország helyi önkormányzatairól szóló 2011. évi CLXXXIX. törvény 8.§ (1) b) pontjában meghatározott feladatkörében eljárva a közösségi együttélés alapvető szabályairól és azok elmulasztásának jogkövetkezményeiről a következőket rendeli el:

**I. Fejezet**

**Általános rendelkezések**

**1. A rendelet hatálya**

1. **§**
2. A közösségi együttélés alapvető szabályait sértő magatartást követ el az a 14. életévét betöltött természetes személy, továbbá jogi személy és jogi személyiséggel nem rendelkező szervezet, aki, illetve amely az e rendeletben foglalt magatartások valamelyikét tanúsítja.
3. E rendelet azon magatartási szabályok megsértése esetén nem alkalmazható, amelyeket magasabb szintű jogszabály bűncselekménynek, vagy szabálysértésnek minősít, vagy más módon szankcionál.
4. A rendelet hatálya kiterjed Vasszentmihály Község Önkormányzatának közigazgatási területén tanúsított, e rendeletben meghatározott magatartásokra.

**II. Fejezet**

**A közösségi együttélés alapvető szabályait sértő egyes magatartások**

**2.§**

Közösségi együttélés alapvető szabályait sértő magatartást követ el, aki

1. zöldfelületi építményt, zöldfelületi elemet rendeltetésétől eltérően használ, járdákon, tereken a közforgalmat akadályoz,
2. gépjárművel, kerékpárral közhasználatú zöldterületen közlekedik, parkol, kivéve a parkfenntartási munkákhoz szükséges munkagépek esetében a munkavégzés ideje alatt,
3. közterületen állatot legeltet, ott áthajt,
4. játszóterekre, kisgyermekek által rendszeresen használt közhasználatú zöldterületekre állatot bevisz.
5. haszonállatot tart a jogszabályi előírásoknak megfelelő állattartó épület és/vagy trágyatároló nélkül,
6. az avar, kerti és egyéb növényi hulladékot tilalmi időszakban, vagy közterületen éget,
7. a természetes vagy mesterségesen kialakított felszíni vízfolyásokba, kutakba, illetve talajba háztartási szilárd-, vagy folyékony hulladékot juttat,
8. zárt csapadékvíz-elvezető és szennyvízcsatornában, illetve nyílt árokban, vízfolyásokban a vizek elfolyását gátolja,
9. a tulajdonában vagy használatában lévő ingatlan előtti járdaszakasz, zöldsáv és mellette húzódó nyílt árok, kapubejárat, valamint annak műtárgyai tisztántartásáról, kaszálásáról, a csapadékvíz elvezetéséről nem gondoskodik,
10. az ingatlan előtti járdaszakasz hó- és síkosság mentesítéséről nem gondoskodik,
11. a közszolgáltatás igénybevételére kötelezettként hulladékát nem a közszolgáltatónak adja át,
12. nem gondoskodik a telekingatlanról a járda vagy az úttest fölé nyúló ágak és bokrok megfelelő visszanyeséséről,
13. ingatlanát szükség szerint, de évente legalább 3 alkalommal a gyomtól, gaztól nem tisztítja meg, a 20 cm magasságot meghaladó füvet nem kaszálja le,

**III. Fejezet**

**Jogkövetkezmények és eljárási szabályok**

**Közösségi együttélés alapvető szabályait sértő magatartások miatt**

**alkalmazandó jogkövetkezmények**

**3.§**

1. Az e rendeletben meghatározott közösségi együttélés alapvető szabályait sértő magatartás elkövetőjével szemben százötvenezer forintig terjedő közigazgatási bírság szabható ki, mely ismételhető.
2. Az e rendeletben meghatározott közösségi együttélés alapvető szabályait sértő magatartás elkövetőjével szemben ötvenezer forintig terjedő helyszíni bírság szabható ki.
3. A közösségi együttélés alapvető szabályaival ellentétes magatartással összefüggő önkormányzati hatósági eljárás lefolytatására és a közigazgatási bírság kiszabására a jegyző jogosult.
4. A hatóság a pénzbírság kiszabásának alkalmazását határozatban mellőzheti, amennyiben a közösségi együttélés szabályait sértő magatartás csekély súlyú és figyelmeztetéstől is kellő visszatartó hatás várható.
5. Közigazgatási bírság kiszabásának mellőzése esetén is fel kell hívni az elkövetőt, hogy a jövőben tartózkodjon hasonló cselekmények elkövetésétől, tartsa be a jogszabályokat és a közösségi együttélés szabályait. Tájékoztatni kell ugyanakkor az ismételt elkövetés lehetséges jogkövetkezményéről.
6. A jogkövetkezmények alkalmazása során figyelemmel kell lenni az elkövető személyi körülményeire, az elkövetett kirívóan közösségellenes magatartás súlyára és arra, hogy az alkalmazott jogkövetkezménytől mennyiben várható visszatartó erő.
7. A közigazgatási bírság mértékének meghatározásakor érvényesíteni kell a fokozatosság elvét.
8. A közösségi együttélés alapvető szabályaival ellentétes magatartás miatti eljárás kizárólag hivatalból indítható, mely akkor sem minősül kérelemre indult eljárásnak, ha a közösségi együttélés alapvető szabályaival ellentétes magatartást természetes személy, jogi személy vagy jogi személyiséggel nem rendelkező szervezet jelenti be.
9. Az eljárási szabályokra a közigazgatási hatósági eljárás és szolgáltatás általános szabályairól szóló 2004. évi CXL. törvény (továbbiakban: Ket.) rendelkezéseit kell alkalmazni.

**IV. Fejezet**

**Záró rendelkezések**

**17.§**

E rendelet a kihirdetését követő napon lép hatályba, rendelkezéseit a hatályba lépést követően elkövetett közösségi együttélés alapvető szabályait sértő magatartások esetében kell alkalmazni.

Kelt, Vasszentmihály , 2014.augusztus 26.

 Császár István dr.Kelemen Marcell

 polgármester jegyző

A rendelet kihirdetve: 2014.szeptember 3. napján

 dr.Kelemen Marcell

 jegyző